 Hoggamiyayaasha dhaqanka, siyaasiyiinta iyo culimada diinta waxa la gudboon inay daraaseeyaan siday ummadoodu isku raaci-raaci karto ee looga dawayn lahaa meelaha ay ka bukaan ee sida fudud u dhallin kara inay kacaan, iyada oo la adeegsanayo aqoon ballaadhan oo ka duulaysa xanuunka ay ka cabanayaan inta u eg yahay, haddii kale waxa si lama filaan ah u soo bixi karta in bulshadu isa sii haysan waydo oo uu ku yimmaado buubur iyo kala dambayn xummo. 